stanford-oval/wikipedia huggingface dataset:
מועדון הספורט זאמוסקבורצקי
היסטוריה

מועדון הספורט זאמוסקבורצקי (ZKS) נוסד ב־11 באפריל 1910 מתוך הרכב משחקני מועדון הספורט דנילוב. הקבוצה הראשונה של המועדון כללה חמישה אנגלים ושישה כדורגלנים רוסים: האחים פילטוב, אנטונוב, לבדב, ניקולייב ולנטין סיסוב ובתחילה התמקמה הקבוצה בנפת זאמוסקבורצ'יה שבמוסקבה ומכאן שמה.
כבר בעונת 1910 הקבוצה השתתפה בגביע פולד שחקני הקבוצה המפורסמים ביותר, היו שחקני נבחרת מוסקבה שהתמודדה באליפות האימפריה הרוסית בכדורגל: ניקולייב, וסילי ז'יטארב, החלוץ ולנטין סיסייב, המגן סרגיי סיסייב, פילאטוב, ווזדביז'נסקי, ניקיטין, האחים רומנוב, ורנצוב, באביקין. בקבוצה שיחקו גם הכדורגל עם מיכאיל רום והארי ניומן.
אפשר היה להצטרף למועדון בהמלצת שניים מחבריו, דמי החבר לחברים מלאים היו 12 רובל. מחיר הכניסה למשחקים היה 3 רובל. מי שרצה להיות חבר קבוע במועדון היה צריך לשלם סכום חד פעמי של 120 רובל, סכום עתק באותן ימים.
המועדון נתמך כלכלית על ידי מפעל דנילובסקאיה ומפעל גופר (מנהל המפעל, א.וו גופר היה ספורטאי נלהב, שימש כמנהל מועדון היאכטות על נהר מוסקבה), הברון קנופ, ג.פ. נייבלר וארגונים אחרים פרטיים. המועדון עד 1910 כלל 100 איש, משרדיו היו ממוקמים ברחוב מיטנאיה, מול מפעל ברוקאר. בתחילה שכר המועדון מגרש ברחוב פאבלובסקאיה (באזור תחנת טולסקאיה המודרנית של המטרו במוסקבה), אך שנה לאחר מכן המועדון השיג מגרש כדורגל משלו ברחוב קלוז'סקאיה בולשאיה (כיום לנינסקי פרוספקט), מול גן נסקוצ'ני.
במשך שנים רבות המגרש הזה היה אחד הטובים במוסקבה. טקס הפתיחה הרשמי של המועדון התקיימה ב-11 באפריל 1910. שחקני הקבוצה הופיעו בחולצות אדומות עם פסים רחבים לאורך, עם מכנסיים קצרים.
באביב 1920 שיחק המועדון במשחק הבינלאומי הראשון לקבוצות סובייטיות, כשנבחרת איגוד ספורט הפועלים של פינלנד (TUL) ניצחה 7:1. מאוחר יותר, קבוצת הכדורגל RDPK המשיכה לשחק באצטדיון בו נערך המשחק הזה. האצטדיון עצמו היה ממוקם ליד תחנת המטרו אבטוזאבודסקאיה.
ב־18 באפריל 1922 שיחק הקבוצה נגד מועדון הספורט המוסקבאי, בו הפסידה 2:3. תאריך המשחק הזה הפך להיות התאריך הרשמי של הקמת מועדון הספורט המוסקבאי.
המועדון שרד את מלחמת האזרחים ברוסיה, אך לא את הקמת ברית המועצות ועם הקמת אליפות רוסיה הסובייטית בכדורגל פורק, בשנת 1923.
ב־1924 מועדון טורפדו מוסקבה הוקם על בסיס מועדון זה וטורפדו רואה עצמה כממשיכת מועדון ZKS.
אצטדיון הקבוצה

הקבוצה התבססה במקור ברחוב קוזנצקאיה בזאמוסקובורצ'יה. בשנת 1910 קיבל המועדון מגרש חדש ברחוב בולשאיה קלוז'סקאיה מול גן נסקוצ'ני. משפחת אליסון תמכה במועדון ויזמה הצבת גדר סביב המגרש, נבנו ספסלים לצופים ומלתחות לשחקנים.
תארים

זכייה (7): 1914, 1916, 1918, 1918, 1919, 1920, 1922
סגנות (3): 1911, 1917, 1919,
מקום שלישי (3): 1910, 1913, 1922
סגנות (1): 1919
הערות שוליים

1 2  ШОТЛАНДСКИЕ КОРНИ «ТОРПЕДО» // השורשים הסקוטיים של טורפדו, כתבה (ברוסית) מהאתר הרשמי של טורפדו מוסקבה
↑  Nickels, James. "Revolutionary Origins in Pre-Revolutionary Russia: the development of football in the Tsarist Empire". russianfootballnews.com. Russian Football News. נבדק ב-16 באפריל 2021. {{cite web}}:  (עזרה)
|  כדורגל באימפריה הרוסית רוסיה |
| --- | --- | --- |
| תחרויות ליגה | אליפות האימפריה הרוסית בכדורגל • גביע טוסמן • ליגת הכדורגל המוסקבאית • ליגת הכדורגל הפטרבורגית • ליגת הכדורגל של אודסה |  |
| הנבחרת וקבוצות כדורגל בולטות | אולימפיה • זאמוסקבורצקי • סוקולניקי • OBAK אודסה • ספורט סנקט פטרבורג • קולומיאגי • מרקורי • מורזינקה • OLLS • ויקטוריה • הנבחרת הלאומית |  |
| ראשי איגוד הכדורגל הכל-רוסי | ארתור מקפרסון (1912—1914) • רוברט פולדה (1914—1915) • גאורגי דיופרון (1915—1917) |  |
שחקני הקבוצה לקראת משחקים בגביע פולד של אליפות מוסקבה 1916.
קבוצת הכדורגל של מועדון הספורט זמוסקבורצקי לפני המשחק עם קבוצת ספורט הפטרבורגית (הקבוצה המוסקבאית ניצחה בתוצאה 8:3), 1912.
משחק של הקבוצה במגרש ZKS‏, 1911
שחקני ZKS במשחק הליגההמוסקבאית נגד KFS. שנת 1913.
מוניקה פויג

מוניקה פויג מרצ'אן (בספרדית: Mónica Puig Marchán; נולדה ב-27 בספטמבר 1993) היא טניסאית מקצוענית מפוארטו ריקו.
הישג השיא שלה הוא זכייה במדליית זהב בטורניר הטניס באולימפיאדת ריו דה ז'ניירו (2016), שהייתה מדליית הזהב הראשונה בהיסטוריה של פוארטו ריקו, והמדליה הראשונה שזכתה אישה ממדינה זו. בשיאה דורגה במקום 33 בעולם (11 ביולי 2016) וכיום (אוגוסט 2016) מדורגת במקום 34 בעולם בסבב ה-WTA.
פויג זכתה עד היום ב-7 תוארי יחידות (1 WTA ו-6 ITF)
קריירה

פויג החלה בקריירה המקצוענית שלה בספטמבר 2010.
את שנת 2013 היא סיימה במקום 53 בדירוג העולמי.
בשנת 2014 זכתה בטורניר הראשון שלה בשטרסבורג והגיע למקום 41 בעולם. בסוף שנה זו דורגה במקום 56.
בשנת 2015 חלה נסיגה מסוימת בהישגה. היא הגיעה לחצי הגמר בטורניר פאטיה, וסיימה את השנה במקום 92 בעולם
2016 שנת השיא וזכייה במדליית זהב אולימפית

בשנת 2016 היא העפילה לגמר טורניר סידני בו הפסידה לסבטלנה קוזנצובה. באליפות אוסטרליה הפתוחה היא העפילה לסיבוב השלישי בו הפסידה לאגניישקה רדוונסקה מפולין. בטורניר איסטבורן העפילה לחצי הגמר.
באולימפיאדת ריו דה ז'ניירו היא זכתה במדליית הזהב לאחר שגברה בדרך על שלוש שחקניות זוכות גארד סלאם. בסיבוב הראשון היא ניצחה את פולונה הרצוג מסלובניה. בסיבוב השני ניצחה את אנסטסיה פבליוצ'נקובה מרוסיה. לאחר מכן גברה על גרביניה מוגורוסה מספרד, ולאורה זיגמונד מגרמניה. בחצי הגמר היא ניצחה את פטרה קביטובה מצ'כיה בשלוש מערכות, ובגמר גברה על אנגליקה קרבר מגרמניה בשלוש מערכות. פויג היא הטניסית הלא מדורגת הראשונה שזוכה במדליית הזהב בטניס, והטניסאית הראשונה באמריקה הלטינית שזוכה במדליה זו.
באליפות ארצות הברית הפתוחה הודחה בסיבוב הראשון לאחר שהפסידה לזאנג מסין בשתי מערכות.
2017

באליפות אוסטרליה הפתוחה הודחה בסיבוב השני, לאחר שהפסידה למונה ברטל מגרמניה בשתי מערכות.
מטאמגנטיות

מטאמגנטיות היא מצב פיזיקאלי של החומר המאופיין על ידי גדילה על-ליניארית במגנטיזציה לעומת טווח צר של שדה מגנטי שהופעל עליו. תכונה זו מתארת למעשה מספר מצבים מגנטיים שונים.
שימוש מוקדם במונח התייחס למעבר "הפיכת ספין" המושרה על ידי שדה במבודדים אנטי פרומגנטיים.
מאוחר יותר, הוצעה תאוריה האומרת שתופעה דומה תתרחש בפאראמגנטים על הגבול של פרומגנטיות, כתוצאה מהחלפה מפצלת של משטח פרמי. מטאמגנטיות תלויה בחומר ובתנאי הניסוי, והיא עשויה להיות מקושרת עם מעבר פאזה מסדר ראשון, מעבר פאזה מתמשך בנקודה הקריטית (קלאסי או קוונטי), או הצטלבויות מעבר לנקודה הקריטית שכלל לא כוללות מעבר פאזה.
הערות שוליים

↑  Advances in Physics 26, 487.
↑  Philosophical Magazine 7, 1817.
| --- | --- |
בקרת זהויות :  GND: 4169645-1
מייק פולוק

| --- | --- |

 לידה:  9 במרץ 1965 (בן 59) מדינת ניו יורק, ארצות הברית
 שם לידה:  Michael B. Pollock 
 מדינה:  ארצות הברית ארצות הברית
 תקופת הפעילות:  מ-1988
 עיסוק:  מדבב
 מקום לימודים:  תיכון רוזלין 
 http://www.itsamike.com/
 פרופיל ב-IMDb
 
מייקל (מייק) ב. פולוק (באנגלית: Michael B. Pollock; נולד ב-9 במרץ 1965) הוא מדבב יהודי-אמריקאי. ידוע בעיקר בדיבובו של דוקטור אגמן בסדרת משחקי סוניק הקיפוד ובמדיות המקבילות לו, ביניהן "סוניק X" ו"סוניק בום".
מטאמיקטיזציה

הילה מסביב לתכליל זירקון בביוטיט
מטאמיקטיזציה (מיוונית "מתערבב אחרת"‏) היא תהליך טבעי המתבטא בהרס הדרגתי עד מוחלט של המבנה הגבישי של מינרל, והופך את המינרל לאמורפי. המינרל המושפע מתהליך זה מכונה מטאמיקטי.
מינרלים מסוימים מכילים לעיתים זיהומים שהם תרכובות רדיואקטיביות, וקרינת אלפא הנפלטת מתרכובות אלו אחראית להשחתת מבנה הגביש עקב ההפצצה הפנימית. ההשפעות של מטאמיקטיזציה הן נרחבות: מלבד שלילת תופעת השבירה הכפולה (אם הייתה קיימת במינרל קודם לכן), התהליך מנמיך את מקדם השבירה של המינרל, את קשיותו (כפי שנמדדת על ידי סולם מוס), ואת משקלו הסגולי. גם צבעו של המינרל מושפע מהתהליך: מינרלים שהם מטאמיקטיים הם בדרך כלל ירוקים או חומים. יותר מכך, מטאמיקטיזציה מטשטשת את הרצועות בספקטרום הבליעה של המינרל. באופן מעורר סקרנות ובלתי מוסבר, התכונה היחידה שמטאמיקטיזציה אינה משנה היא הנפיצה. כל החומרים המטאמיקטיים הם רדיואקטיביים בעצמם, חלקם אפילו בצורה מסוכנת.
דוגמה למינרל מטאמיקטי הוא הזירקון. נוכחות אטומי אורניום ותוריום המחליפים בגביש את הזירקוניום היא הגורם להרס שגורמת הרדיואקטיביות במקרה זה. דוגמיות שאינן מושפעות מהתהליך מכונות "זירקון גבוה" (high zircon), בעוד שהדוגמיות המטאמיקטיות מכונות "זירקון נמוך" (low zircon). דוגמיות המצויות בין שני הקצוות מכונות "זירקון ביניים". מינרלים נוספים שלגביהם ידוע כי הם עוברים מטאמיקטיזציה כוללים את האלניט, האקאניט, התוריט והטיטניט. האקאניט נמצא תמיד כשהוא מטאמיקטי לחלוטין שכן תוריום ואורניום הם חלק חיוני בנוסחה אמפירית של המינרל.
ניתן להחזיר למינרלים מטאמיקטיים את המבנה הגבישי ואת התכונות הנגזרות ממנו באמצעות תהליך חישול ממושך.
תופעה הקשורה לתהליך המטאמיקטיזציה היא יצירת ההילה הצבעונית (באנגלית pleochroic halo) סביב תכלילים זעירים של זירקון בתוך גבישים של ביוטיט או מינרל אחר. ההילות הכדוריות נוצרות מקרינת חלקיקים מהאורניום או התוריום שבתכלילים.
הערות שוליים

↑  ...Remarks on Solid State עמ' 4
מוניקה לינקיטה

| --- | --- |

 לידה:  3 ביוני 1992 (בת 32) גרגז'דאי, ליטא 
 שם לידה:  מוניקה לינקיטה
 מוקד פעילות:  ליטא ליטא
 תקופת הפעילות:  מ-2005 
 עיסוק:  זמרת-יוצרת
 סוגה:  מוזיקת פופ, פופ רוק, מוזיקת נשמה 
 שפה מועדפת:  ליטאית, אנגלית 
 פרופיל ב-IMDb
 
מוניקה לינקיטה (בליטאית: Monika Linkytė; נולדה ב-3 ביוני 1992) היא זמרת וכותבת שירים ליטאית. היא ייצגה את ליטא באירוויזיון 2015 יחד עם ואידאס באומילה עם השיר "This Time", וסיימו במקום ה-18. היא ייצגה שוב את ליטא באירוויזיון 2023 שהתקיים בליברפול שבממלכה המאוחדת עם השיר "Stay".
היא גם ניסתה לייצג את ליטא בתחרות האירוויזיון ב-2010, 2011, 2012, 2013, 2014 ובתחרות אירוויזיון הילדים בשנת 2007.
ביוגרפיה

לינקיטה נולדה ב-3 ביוני 1992 בגרגז'דאי. מאוחר יותר היא עברה לוילנה על מנת ללמוד באוניברסיטת וילנה, שם למדה בריאות הציבור, אך עזבה לאחר שלושה סמסטרים. ב-2014 החלה ללמוד משפטים באוניברסיטת וילנה, אך ב-2016 עזבה לטובת לימודי חינוך מוזיקלי במכון הבריטי והאירי למוזיקה מודרנית בלונדון.
קריירה

בשנת 2007, בגיל 15, התמודדה לינקיטה בבחירה הלאומית של ליטא לתחרות אירוויזיון הילדים 2007. מאוחר יותר היא חזרה לאירוויזיון ב-2010 כשהתחרתה ב-Eurovizija 2010 עם השיר "Give Away". היא העפילה מחצי הגמר הראשון וסיימה במקום העשירי בגמר. לאחר מכן, היא התמודדה ב-Eurovizija 2011 ו-2012, וסיימה במקומות הרביעי והשלישי בהתאמה בגמר עם השירים "Days Go By" ו-"Happy". היא המשיכה לנסות ולייצג את המדינה שנה מאוחר יותר, בעונה השנייה של Lietuvos Balsa, הגרסה הליטאית של The Voice.
לאחר שהגמר הלאומי של האירוביזיה בוטל לטובת-Eurovizijos Atranka 2013, המשיכה להשתתף, והתחרתה בשיר "Baby Boy". היא נאלצה לפרוש מהתחרות לאחר חצי הגמר השני עקב דלקת גרון. בשנה שלאחר מכן, היא התחרתה ב-Eurovizijos Atranka 2014 וסיימה במקום הרביעי. בשנה שלאחר מכן, היא התחרתה ב-Eurovizijos Atranka 2015 וזכתה בתחרות כצמד יחד עם ואידאס באומילה עם השיר "This Time". השניים ייצגו את ליטא באירוויזיון 2015 שהתקיים בווינה, אוסטריה, שם העפילו מחצי הגמר השני מהמקום השביעי, ובגמר סיימו במקום ה-18 עם 30 נקודות.
לאחר האירוויזיון, הוציאה לאור את הסינגל "Po dangum", שהגיעה לדרגת פלטינה בליטא. אלבום האולפן הראשון שלה Walk with Me יצא לאור ב-17 בספטמבר 2015, וגם הוא קיבל תעודת פלטינה. היא המשיכה וזכתה באלבום הטוב ביותר עבור Walk with Me, השיר הטוב ביותר עבור "Po dangum", וזמרת השנה במדינה בטקס פרסי ה-MAMA לשנת 2015, טקס פרסי המוזיקה הגדול ביותר בליטא. ב-2016 הייתה מועמדת בשנית לזמרת השנה במדינה.
ב-18 בפברואר 2023 נבחרה לייצג את ליטא באירוויזיון 2023 שהתקיים בחודש מאי בליברפול שבממלכה המאוחדת עם השיר "Stay". ב-11 במאי 2023 ביצעה לינקיטה את "Stay" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. ליטא הופיעה כמדינה ה-22, לפני ישראל ואחרי גרמניה. במופע הגמר, בתום הקראת הניקוד שהעניקו צוותי השופטים, דורג השיר במקום ה-11, עם 81 נקודות. בהצבעת הקהל הוא דורג במקום ה-15, עם 46 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-11, כשבסך הכל זכה ב-127 נקודות.
הערות שוליים

↑  Vienna 2015, eurovision.tv (באנגלית)
↑  Eurovision 2023 Semi-final 2 Results
↑  Eurovision 2023: Running order in the Grand Final
↑  Eurovision 2023 Results: Voting & Points
| --- | --- |
בקרת זהויות :  GND: 1289431302  ISNI: 0000 0004 6278 9991  MusicBrainz: 3ceeee5a-6062-49f9-bd5e-586bd0ee3be7  VIAF: 759154381005330291633   WorldCat (עם VIAF): 759154381005330291633
מועדון חג המולד

מועדון חג המולד היא תוכנית חיסכון שנפתחת למטרות מיוחדות. הרעיון הוצע לראשונה על ידי בנקים וחברות אשראי בארצות הברית החל בתחילת המאה ה-20, גם במהלך השפל הגדול. לקוחות הבנק היו מפקידים סכום כסף קבוע מדי שבוע לחשבון החיסכון, ומקבלים את הכסף בחזרה בסוף השנה לקניות לקראת חג המולד.
היסטוריה

מועדון חג המולד הידוע הראשון נוצר ב-1909, כאשר מרקל לנדיס, שהייתה גזברית של חברת קרלייל נאמנות, הציגה את קרן החיסכון של החברה לחג המולד לציבור הלקוחות שלהם. המועדון משך כ-350 לקוחות שחסכו כ-28 דולר כל אחד (בחישובי אינפלציה לשנת 2023, שווים לכ-800 דולרים אמריקאים). הכסף חולק ב-1 בדצמבר של אותה שנה.
במהדורת 2 בינואר 1920 של עיתון ה-"Daily Republican" נכתב כי בנק החקלאים של העיירה מעודד הורים לרשום את ילדיהם למועדון חג המולד "כדי לפתח את הרגלי חיסכון ויכולת העצמאות".
עם התאוצה בפופולריות של מועדוני חג המולד, החלו מוסדות פיננסיים להתחרות על עסקי החיסכון לחגים, והציעו פרמיות מפתות.
אך לאורך השנים הרעיון של פתיחת חשבון חיסכון לחג המולד דעך ונחשב כיום לפחות רלוונטי.
חסרונות

החסרונות העיקריים של חשבונות מועדון חג המולד היו שיעורי ריבית נמוכים,  ומספר הגבלות, כגון חוסר אפשרות  למשוך את הכסף לפני המועד, אלא אם כן שולמו עמלות בעבורו. בנוסף לכך, לבנקים נגרמו עלויות גבוהות בניהול החשבונות. לדברי דניס האלפין, מנכ"ל איגוד האשראי הפדרלי של "קפיטל תקשורת", לאיגוד היו 3,500 חברי מועדון חג המולד ב-1984. עבור כל חבר במועדון נדרש מעובדי הבנק להפיק, לחתום, לאסוף ולשלוח צ'ק.  לאחר מכן, 70% מהצ'קים הוחזרו לבנק כדי שיופקדו בחשבון אחר.
מגדל בלפרון

| --- | --- |

 מידע כללי
 סוג:  רב-קומות, בניין מגורים 
 כתובת:  פופלר 
 מיקום:  טאוור האמלטס 
 מדינה:  הממלכה המאוחדת 
 הקמה ובנייה
 תקופת הבנייה:  ?–1967
 תאריך פתיחה רשמי:  1967 
 אדריכל:  ארנו גולדפינגר 
 סגנון אדריכלי:  ברוטליזם 
 מידות
 גובה:  84 מ' 
 קומות:  26 
 קואורדינטות:  51°30′49″N 0°00′32″W﻿ / ﻿51.5136°N 0.00880556°W﻿ / 51.5136; -0.00880556
 www.balfrontower.org
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמגדל בלפרון(למפת לונדון רגילה) קנט סארי בר. בקי. הרטפורדשייר אסקסמגדל בלפרון(למפת טאוור האמלטס רגילה) מגדל בלפרון(למפת טאוור האמלטס מוגדלת) מגדל בלפרון
 
מגדל בלפרון
מגדל בלפרון (באנגלית: Balfron Tower) הוא בניין דירות בן 27 קומות, המצוי בשכונת פופלר של רובע טאוור האמלטס שבלונדון.
המבנה מהווה חלק מאחוזת בראופילד (Brownfield estate) שבקרבת מנהרת בלקוול.
תיאור המבנה וייחודו

המבנה תוכנן על ידי האדריכל ארנו גולדפינגר, והוא דומה ביותר למבנה מאוחר יותר שתכנן גולדפינגר - מגדל טרליק. המבנה בנוי בסגנון האדריכלות הברוטליסטי שהיה נפוץ בלונדון בשנות ה-60 של המאה ה-20.
מגדל בלפרון (כמו גם מגדל טרליק) נחשב על ידי רבים לאחד מהמכוערים שבמבני העיר לונדון. גולדפינגר כה אהב את הבניין עד שעבר להתוגרר בדירה 130 בקומה ה-26 בשנת 1968. הוא התגורר בדירה חודשיים עד שהושכרה על ידי בעלי הבניין.
גולדפינגר עיצב את בית קארדייל ובית גלנקרי הסמוכים בסגנון התואם את סגנון הבנייה של מגדל בלפרון.
גובהו של המגדל 84 מטרים ובו 146 דירות. מעליות הבניין מצויות במגדל נפרד ושבעה מסדרונות מקשרים כל קומה שלישית במגדל המעליות אל הבניין. שתי הקומות שאינן מקושרות אל מגדל המעלית מקושרות אל מסדרון הקישור באמצעות מדרגות פנימיות. כך לדוגמה, הקומה ה-12 במגדל המעליות מקושרת למגדל הדירות. על מנת להגיע לקומות 11 ו-13 יש לרדת או לעלות מהמעליות בקומה 12.
במבנה אין רק דירות מגורים, אלא גם חללים משותפים, כמו חדרי כביסה, חדרים לחוגים ולמוזיקה, וגן ילדים וחנויות במבנה צמוד.
בשנת 1998 הוכרז המבנה כמבנה בעל חשיבות ארכיטקטונית שיש לשמרו.
ראו גם

גורדי שחקים בלונדון
מגדל בקפורד

| --- | --- |

 מידע כללי
 סוג:  מגדל תצפית, מגדל שטות, מוזיאון 
 על שם:  ויליאם בקפורד 
 מיקום:  באת' וצפון מזרח סומרסט 
 מדינה:  הממלכה המאוחדת 
 בעלים:  קרן השימור של באת' 
 הקמה ובנייה
 תקופת הבנייה:  ?–1827
 תאריך פתיחה רשמי:  1827 
 אדריכל:  הנרי גודרידג' 
 סגנון אדריכלי:  אדריכלות נאו-קלאסית 
 מידות
 גובה:  47 מ' 
 קואורדינטות:  51°24′24″N 2°22′44″W﻿ / ﻿51.40656°N 2.37885°W﻿ / 51.40656; -2.37885
 beckfordstower.org.uk
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מגדל בקפורד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מגדל בקפורד
 
מגדל בקפורד
מגדל בקפורד (באנגלית: Beckford's Tower), הידוע גם כמגדל לנסדאון (Lansdown Tower), הוא מבנה שטות בסגנון נאו-קלאסי, השוכן בגבעת לנסדאון שליד העיר באת', אנגליה.
היסטוריה

המגדל נבנה על ידי האדריכל הנרי גודרידג' עבור ראש העיר לונדון, סר ויליאם תומאס בקפורד, וכשהסתיימה הבנייה ב-1827 הוא התנשא לגובה 37 מטרים. בקפורד, שרצה כי גובה המגדל יהיה גבוה בכ-13 מטרים, הודה כי "כפי שזה יצא, [המגדל] הוא ציון דרך מפורסם עבור חוואים שיכורים הנמצאים בדרך לביתם מהשוק". הוא השתמש במגדל כספרייה וכמקום מנוחה, השוכן בקצה גני התענוגות הנקראים בקפורד רייד. גנים אלו השתרעו מהבית שלו בחצי הסהר לנסדאון, ועד המגדל שבראש הגבעה; בקפורד נהג לרכב אל המגדל, לצפות בהתקדמות העבודות והגנים, ולחזור לביתו לארוחת בוקר.
בקפורד שיכן במגדל ובבית שלו בבאת' את מה שהחשיב ליצירות האמנות, הספרים, ההדפסים והריהוט הטובים ביותר, אותם מכר ב-1822. אחד החדרים הארוכים הפך לחדר תפילה, שבו כל הציורים היו של סצנות דתיות ופסל שיש של מרים וישו הואר על ידי פתח נסתר.
המאפיין הבולט של המגדל הוא הבלוודרה המוזהבת, המבוססת על אחד המקדשים בטיבולי שבאיטליה ועל מגדל הרוחות באתונה, ואליה ניתן להגיע דרך גרם מדרגות ספירלי ולהשקיף על הנוף הכפרי שמסביב. בקפורד יכול היה גם להשקיף על הספינות השטות בערוץ בריסטול.
כיום משמש המגדל כמוזיאון המכיל תצוגה של אוסף הרהיטים המקוריים במגדל, ולצידם ציורים, הדפסים וחפצים שונים המתארים את חייו של בקפורד כסופר, אספן ופטרון של האמנויות. המבקרים יכולים לטפס במדרגות הספירליות עד הבלוודרה המשוחזרת, וממנה להביט על הנוף הפנורמי של באת'.
המגדל נמצא בבעלות של הקרן לשימור באת', ומנוהל על ידי "קרן הנאמנות מגדל בקפורד". הוא הוכר על ידי הסוכנות "מורשת אנגלית" כבניין רשום מדרגה I.
בית קברות מהתקופה הוויקטוריאנית, שאיננו פעיל עוד, משתרע על פני מה שבעבר היה החלק של בקפורד רייד הקרוב ביותר למגדל. בית הקברות הוא גם מקום קבורתו של בקפורד.
הערות שוליים

↑  ידוע כי בקפורד היה ראש העיר לונדון בסביבות שנת 1768- ברברה טוכמן, מצעד האיוולת, ספריית מעריב, 1986, עמ' 193.
↑  Lewis Saul Benjamin, The Life and Letters of William Beckford of Fonthill 1910:324
מגדל בנק אוף אמריקה

| --- | --- |

 מידע כללי
 סוג:  גורד שחקים
 שימוש:  משרדים
 על שם:  בנק אוף אמריקה 
 כתובת:  השדרה השישית פינת רחוב 42
 מיקום:  ניו יורק, ארצות הברית
 מדינה:  ארצות הברית 
 בעלים:  בנק אוף אמריקה 
 הקמה ובנייה
 תקופת הבנייה:  2004–2009 (כ־5 שנים)
 תאריך פתיחה רשמי:  2009 
 עלות:  מיליארד דולר
 אדריכל:  קוק פוקס
 סגנון אדריכלי:  דה-קונסטרוקטיביזם 
 מידות
 גובה:  365.8 מטר
 שטח:  195,095 מ"ר 
 קומות:  58
 קואורדינטות:  40°45′19″N 73°59′03″W﻿ / ﻿40.755278°N 73.984167°W﻿ / 40.755278; -73.984167
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימגדל בנק אוף אמריקה(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימגדל בנק אוף אמריקה(למפת מנהטן רגילה) מגדל בנק אוף אמריקה(למפת מנהטן מוגדלת) מגדל בנק אוף אמריקה
 
מגדל בנק אוף אמריקה (באנגלית: Bank Of America Tower) הוא גורד שחקים בגובה 366 מטר הממוקם בשדרה השישית, פינת רחוב 42 במידטאון מנהטן, ניו יורק, ארצות הברית.
המגדל הוא הבניין השמיני בגובהו בניו יורק, אחרי מגדל החירות, שדרת פארק 432 והאמפייר סטייט בילדינג ועשירי בגובהו בארצות הברית.
הבנייה הושלמה בשנת 2009 בעלות של כמיליארד דולר. המגדל הוא אחד המבנים היעילים והידידותיים לסביבה בעולם. בחודש יוני 2010, הוכתר כבניין הגבוה הטוב ביותר על ידי המועצה לבניינים גבוהים וסביבת מחיה עירונית.
פרטים

הצריח הארכיטקטוני של המגדל בגובה 77.9 מטר הוצב ב-15 בדצמבר 2007. הבניין בן 58 קומות ומכיל 195,096 מטרים רבועים של שטחי משרדים, שלושה דרגנועים ו-52 מעליות מתוצרת יצרנית המעליות השווייצרית שינדלר גרופ. מספר מבנים נהרסו כדי לפנות מקום למגדל, ביניהם מלון דיפלומט, מבנה בן 13 קומות והתיאטרון של הנרי מילר, שנבנה מחדש ונפתח מחדש במיקומו הקודם. מגדל בנק אוף אמריקה נחשב מודל עולמי לאדריכלות ירוקה של גורדי שחקים.
ראו גם

גורדי שחקים בניו יורק
מטאלקור

| --- | --- |

 מקורות סגנוניים:  הארדקור פאנק, אקסטרים מטאל, קרוסאובר ת'ראש
 מקורות תרבותיים:  שנות ה-90 המוקדמות, ארצות הברית
 מוצא:  ארצות הברית, קנדה 
 כלים:  גיטרה חשמלית, גיטרת בס, תופים (תוף בס כפול)
 פופולריות מיינסטרים:  בשנות ה-90 מחתרתי, פופולריות החל מאמצע שנות ה-2000
 סוגות היתוך
 דת'קור
 
מטאלקור (באנגלית: Metalcore) הוא ז'אנר פיוז'ן שמחבר בין אלמנטים של הארדקור פאנק לאלמנטים של אקסטרים מטאל. השם נובע מהלחם שמות הז'אנרים מטאל והארדקור פאנק.
בשנות ה-90 היה הז'אנר כמעט כולו מחתרתי, אבל החל מ-2004 הז'אנר שולט במצעדי הפזמונים (בילבורד), עם להקות כמו Bullet for My Valentine,‏ Killswitch Engage,‏ Shadows Fall ו-Poison The Well שמגיעות למקומות הראשונים הן במצעדי הרוק והן במצעדים הכלליים
כיום מטאלקור הוא סגנון פופולרי בקרב הקהל הצעיר בקהילת הרוק והמטאל בעיקר בשל שבשנים האחרונות הוא מושפע מסגנונות כגון ראפ, מוזיקה אלקטרונית ופופ ולהקות כגון Bring Me The Horizon, Falling In Reverse ו־Sleep Token הביאו קהל אשר אהוב גם על קהילת הפופ והאינדי מאשר בשנותיו המוקדמות של המטאלקור שהיה סגנון מחתרתי בקהילת המטאל וההארדקור .
מאפיינים

הז'אנר מאופיין בריפי גיטרה כבדים ובשימוש רב בברייקדאונים (breakdowns) (אנ'). השירה מתבצעת בדרך כלל בצעקות וצרחות אשר לרוב מזוהות עם עולם ההארדקור פאנק ולפעמים בשירה נקיה המושפעת מאימו ופוסט הארדקור, הגיטרות רובן על דרופ C או D, החל משנות ה־2000 המוקדמות חל שימוש בריפים על ביסוס מלודיה אשר היו יותר מזוהות עם עולם המטאל מאשר עולם ההארדקור. מרבית שירי המטאלקור הם עד 5 דקות עם בסיס חזק של שימוש בתופים במקצב גרובי המרכיב תוף סנר, מצילת צ'יינה, ושימוש בדאבל בס .
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
Black Flag ו-Bad Brains, בין היוצרים של הארדקור פאנק, העריצו והושפעו מלהקת ההבי מטאל Black Sabbath. גם קבוצות הארדקור פאנק בריטיות כמו Discharge לקחו השראה מהבי מטאל. עם זאת, תרבויות הפאנק והמטאל נשארו נפרדות למדי עד המחצית הראשונה של שנות השמונים.
קרוסאובר ת'ראש, ז'אנר שערבב בין הארדקור פאנק לת'ראש מטאל והובל בידי Suicidal Tendencies ו-Dirty Rotten Imbeciles, השפיע על רבות מלהקות ההארדקור של ניו יורק, ועזר לעצב את המטאלקור בשנותיו המוקדמות. עם זאת, אותן להקות נשמעו כנטועות עמוק בתוך הפאנק, ונוטות פחות לכיוון המטאל.
בין השנים 1993 ו-1995, צץ גל של להקות הארדקור מטאליות, Integrity,‏ Earth Crisis ו-Hatebreed מהבולטות בהן אשר שילבו בין הארדקור ומטאל ובין האידיאלוגיה של הארדקור ומוזיקה כבדה של ת'ראש מטאל ודת' מטאל .
בהמשך שנות התשעים להקות הארדקור שילבו ז'אנרים כמו ג'אז ופיוז'ן בצורה לא שיגרתית, להקות כגון Deadguy ,Botch ,Candiria Converge ו-Dillinger Escape Plan ניגנו סגנון קשה לעיכול עם הרבה שינוי מקצבים אשר נקרא מאת'קור שהשפיע רבות על המשך עתידו של ההארדקור פאנק והמטאלקור בכללותו .
בתחילת שנות ה־2000 בעקבות התפוצצות ז'אנר הדת' מטאל המלודי בשוודיה להקות כמו AfterShock, Killswitch Engage, Darkest Hour ו-As I lay Dying לקחו השפעות מההארדקור פאנק והדת' מטאל המלודי ועשו סאב ז'אנר אשר מתמקד על ארמוניית הגיטרה וקטעים מלודים בהשפעת להקות כמו In Flames ,Arch Enemy ,Soilwork ו־At The Gates .
לקראת סוף שנות ה־2000 המוקדמות הופיעו להקות מטאלקור מקליפורניה שלקחו השפעה מפוסט הארדקור ואימו מאזור קליפורניה אשר שמו את המטאלקור על מפת המוזיקת המיינסטרים האמריקאית, להקות כגון A Day To Remember, ,Escape The Fate, Underoath ו־Bullet For My Valentine הביאו קהל חדש וצעיר אשר גרם לסלידה של מערצי המטאל המסורתי וגרם לתגובות נעצה בהופעות של להקות כמו Avenged Sevenfold ו־Bring Me The Horizon אשא חיממו להקות מטאל מסורתיות כגון איירון מיידן ו-Metallica .
מ-2010 המטאלקור ירד בפופולריותו בעקבות ז'אנרים אחרים במוזיקה המיינסרים כגון טראפ ,RNB ודאבסאפ, למרות זאת מטאלקור כיום הוא ז'אנר הרוק והמטאל עם קהל צעיר ועדכני ההכי נמכר ואהוב קרב בני דור המלניאל ודור ה־Z, להקות כמו Falling In Reverse, Slaughter To Prevail, Electric Callboy ו-SpiritBox משלבות מוזיקה אשר מושפעת ממטאלקור ולוקחת אלמנטים חזקים של בניה וכתיבת שיר בנוסח עדכני ופופי.
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל :
מועצת השורא של לוחמי הג'יהאד בסביבות ירושלים

| --- | --- |
דגל המדינה האסלאמית שאומץ על ידי הארגון
 תקופת הפעילות:  2012–הווה (כ־12 שנים) 
 אידאולוגיה:  הג'יהאד הסלפי 
 מייסדים:  הישאם אל-סעדני 
 מטה:  רצועת עזה 
 אזורי פעילות:  מדינה פלסטינית, מצרים 
 מדינה:  מדינה פלסטינית, מצרים 
 מתנגדים:  ארצות הברית, ישראל 
 קרבות:  לחימה ברצועת עזה  המלחמה בטרור בסיני 
 
מועצת השורא של לוחמי הג'יהאד בסביבות ירושלים (בערבית: مجلس شورى المجاهدين في أكناف بيت المقدس; תעתיק: מג'לס שורא אל-מג'אהדין פי אכנאף בית אל-מקדס, כונתה גם מועצת השורא של המוהג'אהדין) היא אחד הארגונים הבולטים ביותר של הג'יהאד הסלפי בחצי האי סיני, אף שמנהיגיה פעלו תקופות ארוכות מרצועת עזה.